Un minor cu permis auto poate conduce mașina dacă este însoțit de un șofer cu 10 ani de experiență (proiect)
Un minor în vârstă de 17 ani care deține permis auto categoriile B și BE poate conduce un autovehicul dacă este asistat de o persoană care are permis de conducere din aceeași categorie de minimum 10 ani, potrivit unui proiect de lege inițiat de parlamentari PSD, PNL, UDMR și neafiliați, adoptat tacit luni de Senat. Însoțitorul-major va fi răspunzător în solidar cu minorul aflat în culpă pentru eventuala încălcare a regulilor de circulație, mai prevede proiectul.